Document ID: 31997R2088

ΚΑΝΟΝΙΣΜΟΣ (ΕΚ) αριθ. 2088/97 ΤΟΥ ΣΥΜΒΟΥΛΙΟΥ της 20ής Οκτωβρίου 1997 που τροποποιεί τον κανονισμό (ΕΟΚ) αριθ. 2389/89 για τους γενικούς κανόνες κατάταξης των ποικιλιών αμπέλου
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 822/87 του Συμβουλίου, της 16ης Μαρτίου 1987, περί κοινής οργανώσεως αγοράς στον αμπελοοινικό τομέα (1), και ιδίως το άρθρο 13 παράγραφος 1,
την πρόταση της Επιτροπής,
Εκτιμώντας:
ότι το άρθρο 6 παράγραφος 2 του κανονισμού (ΕΟΚ) αριθ. 822/87 τροποποιήθηκε για να παρασχεθεί η δυνατότητα στα κράτη μέλη να επιτρέπουν νέα φύτευση εκτάσεων που προορίζονται για την καλλιέργεια μητρικών φυτών εμβολίων αμπέλων 7 ότι, προκειμένου να βελτιωθούν οι όροι υγειονομικού ελέγχου, είναι ανάγκη να επιτραπεί μεγαλύτερη συγκέντρωση στους ιδιοκτήτες φυτωρίων ποικιλιών αμπέλου όταν χρησιμοποιούνται για την παραγωγή εμβολίων 7 ότι, κατά συνέπεια, θα πρέπει να προβλεφθεί ότι όλες οι ποικιλίες που περιλαμβάνονται στην κατάταξη ποικιλιών αμπέλου σε ένα κράτος μέλος πρέπει να μπορούν να καλλιεργούνται στο κράτος μέλος αυτό, ως ποικιλίες που χρησιμοποιούνται για την παραγωγή εμβολίων 7
ότι, λαμβανομένων υπόψη των ιδιαίτερων χαρακτηριστικών τους, τα κράτη μέλη δύνανται να κατατάσσουν τις ποικιλίες για την παραγωγή εμβολίων για ολόκληρη την επικράτειά τους ή μόνο για ορισμένες διοικητικές ενότητες 7
ότι ο κανονισμός (ΕΟΚ) αριθ. 2389/89 (2) θα πρέπει να τροποποιηθεί ανάλογα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 2389/89 τροποποιείται ως εξής:
1. Στο άρθρο 2 παράγραφος 2, προστίθεται το ακόλουθο στοιχείο:
«ε) ποικιλία που χρησιμοποιείται για την παραγωγή εμβολίων, η οινοποιήσιμη ποικιλία, η επιτραπέζια ποικιλία και η ποικιλία σταφυλιών για ειδική χρήση, όπως ορίζονται στα στοιχεία α), β) και γ), όταν καλλιεργούνται για την παραγωγή υλικού αγενούς πολλαπλασιασμού της αμπέλου και παρέχουν το υπέργειο τμήμα του φυτού 7».
2. Στο άρθρο 3 προστίθεται η ακόλουθη παράγραφος:
«3. Οι ποικιλίες που χρησιμοποιούνται για την παραγωγή εμβολίων κατατάσσονται από τα κράτη μέλη για όλες ή μερικές διοικητικές ενότητες βάσει των ποικιλιών που κατατάσσονται στην επικράτειά τους σύμφωνα με το άρθρο 2 παράγραφος 2 στοιχεία α), β) και γ).»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 20 Οκτωβρίου 1997.

Labels: 12
6